โครงการสัมมนาการประกันคุณภาพการศึกษาภาควิชาคณิตศาสตร์

**1. ชื่อโครงการ** กระบวนการผลิตบัณฑิตที่มีคุณภาพตามคุณลักษณะของบัณฑิตที่พึงประสงค์

**2. ผู้รับผิดชอบโครงการ**

รองหัวหน้าภาควิชาคณิตศาสตร์ ภาควิชาคณิตศาสตร์ คณะวิทยาศาสตร์ มหาวิทยาลัยเชียงใหม่

**3. หลักการและเหตุผล**

ระบบและกลไกในการประกันคุณภาพการศึกษาภายใน เป็นปัจจัยสำคัญที่แสดงถึงศักยภาพการพัฒนาคุณภาพของหน่วยงาน ภาควิชาคณิตศาสตร์ได้พัฒนาการดำเนินงานให้เป็นไปตามนโยบาย เป้าประสงค์ และระดับคุณภาพตามมาตรฐานที่กำหนดโดยมหาวิทยาลัยเชียงใหม่ และคณะวิทยาศาสตร์ มีการประเมินและปรับปรุงอย่างต่อเนื่อง มีการรายงานผลการดำเนินงานในรอบปีที่ผ่านมา และแนวทางแก้ไขในปีต่อไปให้สอดคล้องกับกลยุทธ์ของคณะวิทยาศาสตร์ และยุทธศาสตร์ของมหาวิทยาลัยฯ

กระบวนการผลิตบัณฑิตที่มีคุณภาพตามคุณลักษณะของบัณฑิตที่พึงประสงค์เป็นหัวข้อที่สำคัญในการประกันคุณภาพการศึกษา เพื่อให้ได้บัณฑิตที่มีคุณสมบัติที่พึงประสงค์ซึ่งผู้สำเร็จการศึกษาระดับอุดมศึกษาพึงมี ทั้งคุณลักษณะของบัณฑิตตามกรอบมาตรฐานคุณวุฒิแห่งชาติ และคุณลักษณะของบัณฑิตตามความต้องการของผู้ใช้บัณฑิต ดังนั้นภาควิชาคณิตศาสตร์จึงได้กำหนดจัดโครงการสัมมนาการประกันคุณภาพการศึกษาภาควิชาคณิตศาสตร์ เรื่อง กระบวนการผลิตบัณฑิตที่มีคุณภาพตามคุณลักษณะของบัณฑิตที่พึงประสงค์ ในวันพุธที่ 4 กันยายน 2556 ณ ภาควิชาคณิตศาสตร์ คณะวิทยาศาสตร์ มหาวิทยาลัยเชียงใหม่

**4. รหัสกลยุทธ์ในแผนการพัฒนาการศึกษา คณะวิทยาศาสตร์ ระยะที่ 11 ที่โครงการตอบสนอง**

5P1 มุ่งบริหารจัดการองค์กรในทุกระดับตามแนวทางการประกันคุณภาพของมหาวิทยาลัยเชียงใหม่

**5. วัตถุประสงค์**

1. เพื่อให้คณาจารย์และบุคลากรเข้าใจระบบและกลไกการประกันคุณภาพการศึกษาภายใน

ที่สอดคล้องกับพันธะกิจของภาควิชา

2. เพื่อให้คณาจารย์และบุคลากรมีส่วนร่วมในการประกันคุณภาพ เพื่อให้บรรลุเป้าหมายใน

แต่ละตัวบ่งชี้

3. เพื่อให้ได้แนวทางการผลิตบัณฑิตที่มีคุณภาพตามคุณลักษณะของบัณฑิตที่พึงประสงค์

**6. ตัวชี้วัด**

- คณาจารย์ภาควิชาคณิตศาสตร์และบุคลากรที่เกี่ยวข้อง

- ร้อยละ 60 ของอาจารย์ที่เข้าร่วมกิจกรรม

 - ความพึงพอใจต่อการจัดกิจกรรมในภาพรวม ระดับ 3

**7. กลุ่มเป้าหมาย**

คณาจารย์และบุคลากรภาควิชาคณิตศาสตร์ จำนวน 50 คน

**8. แนวทางดำเนินงาน**

 เป็นการจัดสัมมนาเพื่อสร้างความรู้ความเข้าใจเกี่ยวกับการประกันคุณภาพภายใน และการระดมความคิดเห็นเกี่ยวกับการผลิตบัณฑิตที่มีคุณภาพตามคุณลักษณะของบัณฑิตที่พึงประสงค์

**9. วัน เวลา และสถานที่ดำเนินการ**

วันพุธที่ 4 กันยายน 2556 ณ ภาควิชาคณิตศาสตร์ คณะวิทยาศาสตร์ มหาวิทยาลัยเชียงใหม่

**10. วิธีการติดตามและประเมินผลโครงการ**

ประเมินผลโครงการโดยใช้แบบสอบถาม

**10. ผลที่คาดว่าจะได้รับ**

1. คณาจารย์และบุคลากรเข้าใจระบบและกลไกการประกันคุณภาพการศึกษาภายที่สอดคล้อง

กับพันธกิจของภาควิชา

2. คณาจารย์และบุคลากรมีส่วนร่วมในการประกันคุณภาพ เพื่อให้บรรลุเป้าหมายในแต่ละองค์ประกอบ

3. ได้แนวทางการผลิตบัณฑิตที่มีคุณภาพตามคุณลักษณะของบัณฑิตที่พึงประสงค์

**11. กำหนดการ** **วันพุธที่ 4 กันยายน 2556**

กำหนดการ

เวลา 8.30 – 9.00 น. ลงทะเบียน

เวลา 9.00 – 9.30 น. เปิดการสัมมนา โดย ผศ.ดร.อรรถพล แก้วขาว หัวหน้าภาควิชาคณิตศาสตร์

 และรายงานผลการตรวจประเมินการประกันคุณภาพการศึกษา

ของภาควิชาคณิตศาสตร์ ประจำปีการศึกษา 2555

เวลา 9.30 – 10.30 น. สัมมนากลุ่มย่อยเรื่อง กระบวนการผลิตบัณฑิตระดับปริญญาตรี

ที่มีคุณภาพตามคุณลักษณะของบัณฑิตที่พึงประสงค์

เวลา 10.30 – 10.45 น. พักรับประทานอาหารว่าง

เวลา 10.45 – 12.00 น. นำเสนอผลการสัมมนากลุ่มย่อย

เวลา 12.00 – 13.00 น. รับประทานอาหารกลางวัน

เวลา 13.00 – 14.00 น. สัมมนากลุ่มย่อยเรื่อง กระบวนการผลิตบัณฑิตระดับปริญญาโท-เอก

ที่มีคุณภาพตามคุณลักษณะของบัณฑิตที่พึงประสงค์

เวลา 14.00 – 14.15 น. พักรับประทานอาหารว่าง

เวลา 14.15 – 15.30 น. นำเสนอผลการสัมมนากลุ่มย่อย

และปิดการสัมมนา

-----------------------------------------------------------------------------